ယောက်ျားတို့ဘုန်း၊ ချိန်ဆုန်းခါသင့်၊ ပန်းနှယ်ပွင့်

ယောက်ျားတို့ဘုန်း၊ ချိန်ဆုန်းခါသင့်၊ ပန်းနှယ်ပွင့် သည် မြန်မာဆိုရိုးစကား ဖြစ်သည်။ အဓိပ္ပာယ် “ယောက်ျားတို့ဘုန်း၊ ချိန်ဆုန်းခါသင့်၊ ပန်းနှယ်ပွင့်” ဆိုသည်မှာ “ပန်းနှယ်ပွင့်” (ပန်းသည် အချိန်တန်မှ ပွင့်သကဲ့သို့) “ယောက်ျားတို့ဘုန်း” (ယောက်ျားတို့၏ ကံ၊ အခွင့်အရေး၊ တန်ခိုးအာဏာ) သည်လည်း “ချိန်ဆုန်းခါသင့်” (အချိန်အခါ သင့်တင့်လျှင်) ထွန်းတောက်တိုးတက်လာသည်ဟု ဆိုလိုသည်။ ဤဆိုရိုးစကားသည် အချိန်အခါ၏ အရေးပါမှုနှင့် စိတ်ရှည်သည်းခံမှု၏ အရေးပါမှုကို ဖော်ပြသည်။ လူတစ်ဦး၏ အောင်မြင်မှု သို့မဟုတ် ကံကောင်းခြင်းသည် သင့်လျော်သော အချိန်အခါကို စောင့်ဆိုင်းရန် လိုအပ်ကြောင်းကို ဖော်ပြသည်။ ကိုးကားချက်များ "ယောက်ျားဟူသည်၊ လူတဘို့န်းကား၊ ခါဆုန်းချိန်သင့်၊ ပန်းနှယ်ပွင့်၍၊" [၈၅၆] ဘူပေါင်း ၆၂။ "ယောက်ျားဘုန်းကား၊ ချိန်ဆုန်းခါသင့်၊ ပန်းနှယ်ပွင့်၏။" [၁၁၅၅] ဥတိန် ၆၈။ "ယောက်ျားတို့ဘုန်း၊ ချိန်ဆုန်းခါသင့်၊ ပန်းနှယ်ပွင့် သတဲ့။ ကြည့်ပါလား၊ ပေါက္ကံပြည်မှာ ရသေ့ကြောင်မင်းတို့များ အသက် ၉၀-ကျော်မှာတောင် ရှင်ဘုရင်ဖြစ်သေးတယ်။" [၁၂၉၈] ခွေး၊ ဒု။ ၁၇၀။ ကိုးကား Category:မြန်မာဆိုရိုးစကားများ